KURZUS: Rendszerelemzés

MODUL: I. modul: Alapvető rendszerelméleti fogalmak és tulajdonságaik

1. lecke: A rendszerek általános leírásához szükséges fogalmak

| Tanulási útmutató
A lecke tanulása előtt olvassa át először a jegyzet 5. oldalán található bevezetőt, amely rávilágít a tantárgy céljára, vizsgálati területeire.
Tevékenység
Olvassa el figyelmesen a leckéhez tartozó (a jegyzet 5-14. oldalán található) tananyagot. Ismerje és tudja értelmezni a leckéhez tartozó fontos fogalmakat, összefüggéseket: rendszer, rendszerelem, rendszer célja, funkciója, erőforrásai állapottartó, kimenettartó, átalakító tulajdonság a rendszer környezete (komplementer fogalma) perem, (intenzív, extenzív jellemzők) rendszer kapcsolatai; input, output, zavarás Tanulmányozza át az 1. ábra alapján a rendszerelméleti alapfogalmak csoportjaihoz tartozó fogalmakat, tudja azokat definiálni, értelmezni, Példán keresztül tudja értelmezni a rendszer célját, funkcióját a rendszer és a környezet közötti kölcsönhatásában, Ismerje a rendszer erőforrásainak, terjedelmének, környezetének jellemzőit, viszonyait, kapcsolatait és állapot-jellemzőit
Követelmények
Ön akkor sajátította el megfelelően a tananyagot, ha képes
meghatározni a rendszer fogalmát, megfogalmazni, hogy mit értünk a rendszer célján, miért fontosak a célkitűzések meghatározása, a rendszer és környezete közötti kölcsönhatás viszonylatában a rendszer funkcióját meghatározni, és példán keresztül bemutatni; az állapottartó, a kimenettartó és átalakító tulajdonságú funkciók jellemzőit felsorolni, hogy milyen típusúak lehetnek a rendszer erőforrásai, választ adni, hogy mit értünk a rendszer terjedelme alatt, értelmezni jellemzői alapján a rendszer környezetét, (intenzív, extenzív jellemzők) felírni az extenzív mennyiség áramát értelmezni a rendszer kapcsolatait az inputok, az outputok és a zavarás jellemzői alapján.

| Önellenőrző kérdések, feladatok
1. Jegyzetfüzetébe tanulás után, segédeszköz nélkül (emlékezetből) válaszoljon az alábbi kérdésekre!
a)
mit nevezünk rendszernek? mi a rendszer funkciója? mi jellemzi az állapottartó, a kimenettartó és átalakító tulajdonságú rendszereket? mit nevezünk peremnek? mi jellemzi az extenzív és az intenzív jellemzőket? hogyan határozható meg az extenzív jellemző árama?
b) Ellenőrizze, hogy mennyire voltak pontosak az egyes meghatározások, definíciók. Hiba esetén pótolja a hiányosságokat!
2. Az alábbi állítások közül melyik helyes?
| A rendszer elemek és elemkapcsolatok olyan egyszerű összessége, amely egy jól meghatározott cél elérése érdekében biztosítja a kapcsolatot környezetével.
| A rendszer olyan egész, amely környezetével a működését, elemeinek és részrendszereinek differenciált kapcsolatai révén valósítja meg.
| A rendszer a különféle elemek és elemkapcsolatok rendezett összessége, amely összetevőinél magasabb funkciók ellátására is képes, minőségileg új integratív tulajdonságokkal rendelkezik.
| A rendszer azonos tulajdonságú elemek halmaza.
3. Melyik állítás igaz, melyik hamis?
A rendszer célján, a kimeneten értelmezett elvárások, célkitűzések összességét értjük. |
A rendszer célja, hogy a bemeneti paramétereket kimeneti paraméterekké transzformálja. |
A rendszer funkciója olyan eredmények előállítását jelenti, amelyekért a rendszer létrejött, vagy létrehozták. |
A rendszer és a környezet közötti kölcsönhatás irány szerinti felbontásával nevezhetjük a környezetből érkező áramokat outputnak, az oda irányuló áramokat inputnak. |
A rendszer funkciója az input anyag- energia- információ célszerű átalakítását, változtatását jelenti a rendszeren belül. |
4. Jelölje meg, hogy az alábbiak közül melyik jellemzi az állapottartó rendszert?
| A rendszer állapotjellemzőinek értéke egy előre megszabott, rendszerint széles tartományon belül változhat beláthatóan szűk környezeti feltételváltozások mellett.
| A rendszer állapotjellemzőinek értéke egy előre megszabott, rendszerint szűk tartományon belül változhat beláthatóan széles környezeti feltételváltozások mellett.
| A rendszer állapotjellemzője a biztonságos és gazdaságos végrehajtás során, egy beláthatóan széles környezeti feltételváltozások mellett változhat.
5. Jelölje meg az igaz állításokat!
| A kölcsönhatás szempontjából a perem anyagi tulajdonságait a vezetési tényezőkkel jellemezhetjük.
| A fizikai állapotot leíró extenzív jellemzők valamely hatás erősségét fejezik ki.
| A fizikai állapotot leíró extenzív jellemzők energiahordozóként szerepelnek.
| Az intenzív mennyiségek az extenzívek homogén nulladrendű függvényei.
| Valamely i. extenzív mennyiségre nézve tökéletes szigetelőnek nevezhetjük azt a peremet, amelynek L vezetési mátrixában az i-edik sorvektor nulla.
| A környezethez való illeszkedést a rendszerek a peremen keresztül, ismert bemeneteik (inputok) és kimeneteik (outputok) segítségével valósítják meg.
| A rendszer állapotát folyamatában, a dominancia elv alapján határozzák meg.