KURZUS: Rendszerelemzés

MODUL: V. modul: A gazdasági rendszer fogalma, tulajdonságai

10. lecke: A mikrogazdasági rendszer modellje, a gazdasági rendszerszervezés fogalma

| Tanulási útmutató
A lecke tanulása során megismeri a gazdasági rendszerek csoportjaihoz tartozó tevékenységeket, a mikro-gazdasági rendszer általános modelljét és a gazdasági rendszerszervezés feladatait, tényezőit, jellemzőit.
Tevékenység
Olvassa el figyelmesen a leckéhez tartozó (a jegyzet 94-101. oldalán található) tananyagot. Ismerje és tudja értelmezni a leckéhez tartozó fontos fogalmakat, összefüggéseket: gazdasági rendszer fogalma célkitűző -, és végrehajtó tevékenységek, mikro-gazdasági rendszer működési mechanizmusa, lényege; anyagi folyamatrendszerek; input-, konvertáló-, output alrendszerek vezetési folyamatrendszerek; gazdasági-, műszaki-, kereskedelmi irányítás cél- folyamat- szervezet kapcsolatai a gazdasági rendszerszervezés feladatai, tevékenységei, a rendszer határozatlanságának tényezői a rendszer határozatlanságának származtatása, jellemzői.
Követelmények
Ön akkor sajátította el megfelelően a tananyagot, ha képes
megfogalmazni a gazdasági rendszer fogalmát, felsorolni a gazdasági rendszer célkitűző tevékenységcsoportjának elemeit, felsorolni a gazdasági rendszer végrehajtó tevékenységcsoportjának elemeit. felvázolni és ismertetni a mikro-gazdasági rendszer általános működési mechanizmusát. felsorolni a mikro-gazdasági rendszer; input alrendszere moduljait. konvertáló alrendszere moduljait. rendszer output alrendszere moduljait. Jellemezni a mikro-gazdasági rendszer cél - folyamat - szervezet lehetséges kapcsolatait. választ adni, hogy melyek a gazdasági rendszertervezés alapvető feladatai? megválaszolni, hogy mely tényezők okozzák a gazdasági rendszer határozatlanságát? meghatározni, hogyan származtatható a rendszer optimális határozatlansága?

| Önellenőrző kérdések és feladatok
1. Mely meghatározás jellemzi a gazdasági rendszer fogalmát?
| Olyan szervezett csoport, amely képes helyzetének megfelelő célok kitűzésére, és ennek megfelelő tevékenységek végrehajtására.
| Személyeknek, eszközöknek és szolgáltatásoknak olyan társadalmilag szervezett csoportja, amely képes rendszertervek önálló létrehozására.
| az anyagi termelés területén olyan szervezett csoport, amely képes szabadságfokának megfelelő tevékenységek önálló végrehajtására.
2. Jelölje meg az alábbiak közül azokat, amelyek a gazdasági rendszer célkitűző tevékenységéhez tartoznak!
| a feladat megfogalmazása,
| a megvalósítás megfelelő irányító rendszerének hozzárendelése,
| piackutatási felmérés eredményeinek feldolgozása,
| gazdálkodási és irányítási alapelvek meghatározása,
| a feladat célkitűzéseinek megvalósítását jelentő reálfolyamatok végrehajtása,
| a feladat teljesítési feltételeinek meghatározását.
| feladat teljesítési feltételeinek biztosítása,
3. Jelölje meg, hogy a mikro-gazdaságirendszer reálfolyamatait mely tényezők reprezentálják?
| gazdasági irányítás
| eszközbiztosítás
| információellátás
| műszaki irányítás,
| konvertáló alrendszer,
| értékesítési modul
| kereskedelmi vezetés,
| munkaerő biztosítás
| finanszírozási modul.
4. Amennyiben a cél- folyamat - szervezet kapcsolat-rendszerében, a rendszer egyensúlyi sémája a C > F > SZ írható fel, akkor jelölje meg az ehhez tartozó rendszer jellemzőt!
| A célnak megfelelő folyamat, de kicsi, primitív szervezetek.
| A célhoz képest kevesebb és egyszerűbb folyamat, megfelelő szervezetekkel.
| A folyamat a célhoz képest bonyolult, a szervezet nem képes alkalmazkodni a felesleges folyamatokhoz.
| Túl egyszerű folyamatok, bonyolult szervezetekkel.
| A célhoz képest kevés folyamat, primitív szervezetekkel.
5. Az alábbiak közül melyek nem a gazdasági rendszer határozatlanságának tényezői?
| A gazdasági rendszert alkotó elemek döntő része határozatlan.
| A határozatlanságot előidéző elemek átmeneti és leképezési függvényei exponenciális jellegűek.
| A gazdasági rendszert alkotó elemek kapcsolatai sztochasztikusak.
| A rendszer környezetének jellege miatt bemeneteinek minden eleme determinisztikus jelleggel bír.
| A rendszer környezetének jellege miatt véletlenszerűen változnak a kimeneteivel szembeni elvárások.
| A rendszer meghatározhatatlan volta miatt a figyelmen kívül hagyott elemek, elemkapcsolatok hatása a határozatlanságot növeli.
6. Az optimális határozatlanság függvénykapcsolat ábra betűit (A, B stb.) rendelje a felsorolt jellemzőkhöz! alul- szervezettség kimeneti többlet-költség elvárt- szervezettség fenntartási költség túl- szervezettség összköltség