KURZUS: Rendszerelemzés

MODUL: I. modul: Alapvető rendszerelméleti fogalmak és tulajdonságaik

2. lecke: A rendszer belső szerkezetének leírásához szükséges fogalmak

| Tanulási útmutató
Tevékenység
Olvassa el figyelmesen a leckéhez tartozó (a jegyzet 14-26. oldalán található) tananyagot. Ismerje és tudja értelmezni a leckéhez tartozó fontos fogalmakat, összefüggéseket: rendszerelem reláció struktúra részrendszer alrendszer alacsonyabb fokú rendszer állapotváltozás mérlegegyenlet átmeneti függvény kimeneti (leképezési) függvény folyamat és típusai adaptivitás jegyezze meg a rendszerelem három ismérvének jellemzőit, tudja a rendszerben értelmezni a reláció fogalmát az elemek közötti kapcsolatok alapján, és ismerje az állandó és időszakos relációkat, tanulja meg, hogy mely összetevők határozzák meg a rendszer struktúráját, tudja, hogy a struktúra-elem-reláció kölcsönösen feltételezi egymás meglétét, és ezek alapján lehet a rendszer szerkezetét valamilyen formalizmussal leírni. jegyezze meg, hogy milyen tagozódást fejez ki a rendszer hierarchiája, példán keresztül értelmezze a részrendszer, alrendszer, alacsonyabb fokú rendszer fogalmakat, és ismerje ezek jellemzőit, tanulja meg az állapotváltozás/állapotváltoztatás fogalmát, tudja felírni és értelmezni az általános mérlegegyenletet, tanulmányozza és értelmezze jellemzői alapján a rendszer output/input kapcsolatainak sematikus ábráját (2. ábra), matematikai formulával történő leírását, tanulja meg, hogy mit nevezünk átmeneti, illetve kimeneti vagy leképezési függvénynek, tudja értelmezni őket jellemzőik alapján jegyezze meg, hogy mit nevezünk folyamatnak, és mi az eljárás menete a folyamat általános (matematikai) leírásának, tekintse át (4. ábra) a folyamat néhány csoportját, típusát és tudja azokat jellemezni, tanulja meg, hogy mit nevezünk adaptivitásnak, és hogy az egyes fajták a rendszer külső változására hogyan reagálnak.
Követelmények
Ön akkor sajátította el megfelelően a tananyagot, ha képes
meghatározni mit nevezünk rendszerelemnek, és három ismérvét leírni, a rendszerben értelmezni a reláció fogalmát az elemek közötti kapcsolatok alapján, választ adni, hogy mely összetevők határozzák meg a rendszer struktúráját, meghatározni, hogy milyen tagozódást fejez ki a rendszer hierarchiája, példán keresztül értelmezni a részrendszer, alrendszer, alacsonyabb fokú rendszer fogalmakat, és azokat jellemzőjük alapján ismertetni, meghatározni az állapotváltozás/állapotváltoztatás fogalmát, felírni és értelmezni az általános mérlegegyenletet, értelmezni jellemzői alapján a rendszer output/input kapcsolatait, sematikus ábra, illetve matematikai formula alapján, megnevezni, hogy mit nevezünk átmeneti, illetve kimeneti vagy leképezési függvénynek, tudja értelmezni őket jellemzőik alapján meghatározni, hogy mit nevezünk folyamatnak, és mi az eljárás menete a folyamat általános (matematikai) leírásának, a folyamat bemutatott típusait megnevezni, és tudja azokat jellemezni, a részrendszerek folyamatkapcsolatait tömbvázlat illetve jelfolyam-ábra alapján felismerni, megnevezni meghatározni, hogy mit nevezünk adaptivitásnak, és hogy az egyes fajták a rendszer külső változására hogyan reagálnak,

| Önellenőrző kérdések, feladatok
1. Melyik állítás igaz, melyik hamis?
Az elem a rendszernek legkisebb, önálló tulajdonságokkal bíró része. |
Az elem képes kölcsönhatások kifejtésére. |
Az elosztott paraméterű leírás szükségessége csak az elemek esetén merül fel. |
A rendszeren belül az elemek a relációk kezdő és végpontjai. |
Egy adott, meglevő reláció esetében elvileg úgy kell kijelölni a rendszer peremét, hogy minden belső elem között legyen összeköttetés, de egyetlen külső elem se kapcsolódjék belső elemhez. |
2. Jelölje meg, melyik meghatározás elégíti ki az alrendszer fogalmát!
| Alrendszer fogalmán a rendszer olyan részrendszerét értjük, amely a vizsgálati cél szempontjából relatíve önálló egészet alkot.
| Alrendszer fogalmán a rendszer olyan részrendszerét értjük, amely a rendszer feladatainak ellátásában működésterületileg elhatároltan vesz részt.
| Alrendszer fogalmán a rendszer olyan részrendszerét értjük, amely a rendszer egy meghatározott funkciótartományának ellátására szolgáló elemeket foglalja magában.
| Az előző állítások egyike sem igaz.
3. Jelölje meg az alábbiak közül azt, amely a rendszer átmeneti függvényét írja le!
| d Ψ i d t = Q i − Φ i
| V=U=Q Ψ
| Ψ i+1 =f( U, Ψ i ,t )
| V=g( Ψ,U,t )
4. Mi jellemzi a kimeneti vagy leképezési függvényét?
| A függvény megadja, hogy adott bemenet hatására hogyan változik meg a rendszer állapota.
| A függvény megadja, hogy az adott rendszer a bemenetét hogyan alakítja át kimenetté.
| A függvény megadja, hogy az állapotvektor, mely időpontban lesz az állapottér biztonsági résztartományának eleme.
| A függvény megadja, hogy a rendszer állapota egy adott állapotból melyik további lehetséges állapotba megy át.
5. Mit nevezünk folyamatnak?
| a rendszerben végbemenő állapotváltozások sorozatát.
| a rendszerelem input és output közötti állapotváltozást.
| olyan rendszeren belüli transzformációkat, amelyekkel a rendszer a bemeneti anyagot, energiát, és információt átalakítja.
6. Jelölje meg az alábbiak közül azokat, melyek dominánsan a gazdasági folyamatokhoz tartoznak!
| determinisztikus
| közlemény
| munka
| utasítás
| termelési
| sztochasztikus
| vezérlési
| szabályozási
| hír és információ
| anyag- és energiaátalakítás
| természetes
| irányítási
7. Jelölje meg, hogy az alábbi folyamatábra mit jelent!
| csatolás
| elágazás
| összegzés
| kivonás
| párhuzamos kapcsolás
| visszacsatolás